CELEX: 62010FN0021
Language: et
Date: 2010-03-31 00:00:00
Title: Kohtuasi F-21/10: 31. märtsil 2010 esitatud hagi — Marcuccio versus komisjon

19.6.2010   
            
            
               ET
            
            
               Euroopa Liidu Teataja
            
            
               C 161/57
            
         
      31. märtsil 2010 esitatud hagi — Marcuccio versus komisjon
      (Kohtuasi F-21/10)
      (2010/C 161/92)
      Kohtumenetluse keel: itaalia
      
         Pooled
      
      
         Hageja: Luigi Marcuccio (Tricase, Lecce) (esindaja: avvocato G. Cipressa)
      
         Kostja: Euroopa Komisjon
      
         Hagi eseme ja sisu kirjeldus
      
      Nõue tühistada otsus, millega jäeti rahuldamata hageja taotlus hüvitada kahju, mis tekitati sellega, et kostja saatis teda kohtuasjas T-241/03 abistanud advokaadi tasu käsitleva võlateate mitte hagejale endale, vaid teda samas asjas kaitsnud advokaadile
      
         Hageja nõuded
      
      
                  —
               
               
                  Tühistada otsus, millega 23. veebruari 2009. aasta taotlus vaikimisi rahuldamata jäeti;
               
            
                  —
               
               
                  tühistada vajalikus ulatuses akt, millega 23. veebruari 2009. aasta taotluse rahuldamata jätmise otsuse peale esitatud 14. septembri 2009. aasta kaebus rahuldamata jäeti, olenemata sellest, millises vormis see akt on antud;
               
            
                  —
               
               
                  tühistada vajalikus ulatuses 1. detsembri 2009. aasta teatis, mis on koostatud prantsuse keeles ja mille hageja sai koos itaaliakeelse tõlkega kätte 19. jaanuaril 2010;
               
            
                  —
               
               
                  kohustada komisjoni hüvitama hagejale alusetult tekkinud varaline ja mittevaraline kahju seoses 4. detsembri 2006. aasta teatise koostamise ja saatmisega hagejat kohtuasjas T-241/03 esindanud advokaadile, ning maksma hagejale 10 000 euro suurune summa või sellest suurem või väiksem summa, mida kohus sobivaks ja õiglaseks peab;
               
            
                  —
               
               
                  kohustada komisjoni maksma hagejale alates 23. veebruari 2009. aasta taotluse komisjoni poolt kättesaamise päevale järgnevast päevast kuni 10 000 euro suuruse summa tegeliku maksmiseni nimetatud summale lisandunud intressid 10 % aastas koos iga-aastase kapitaliseerimisega;
               
            
                  —
               
               
                  mõista kohtukulud välja Euroopa Komisjonilt.